CELEX: 62007TN0467
Language: bg
Date: 2007-12-21 00:00:00
Title: Дело T-467/07: Жалба, подадена на 21 декември 2007 г. — Du Pont de Nemours (Франция) и др./Комисия

23.2.2008   
            
            
               BG
            
            
               Официален вестник на Европейския съюз
            
            
               C 51/52
            
         Жалба, подадена на 21 декември 2007 г. — Du Pont de Nemours (Франция) и др./Комисия
   (Дело T-467/07)
   (2008/C 51/96)
   Език на производството: английски
   Страни
   
      Жалбоподатели: Du Pont de Nemours (Франция) SAS (Puteaux, Франция), Du Pont Portugal — Serviços, sociedade unipessoal, Ld.a (Лисабон, Португалия), Du Pont Ibérica SL (Барселона, Испания), E.I. du Pont de Nemours & Co (Wilmington, Съединени американски щати), Du Pont de Nemours Italiana SRL (Милано, Италия), Du Pont De Nemours (Nederland) BV (Dordrecht, Нидерландия), Du Pont de Nemours (Deutschland) GmbH (Bad Homburg v.d. Höhe, Германия), DuPont Poland sp. z o. o. (Варшава, Полша), DuPont Romania SRL (Букурещ, Румъния), DuPont International Operations SARL (Le Grand Saconnex, Швейцария), Du Pont de Nemours International SA (Le Grand Saconnex, Швейцария), DuPont Solutions (France) SAS (Puteaux, Франция), Du Pont Agro Hellas AE (Halandri, Гърция) (представители: D. Waelbroeck и I. Antypas, lawyers)
   
      Ответник: Комисия на Европейските общости
   Искания на жалбоподателите
   
               —
            
            
               да се отмени Решение на Комисията от 19 септември 2007 година за невключване на метомил в приложение I към Директива 91/414/ЕИО на Съвета и за оттегляне на разрешенията за продукти за растителна защита, съдържащи това вещество,
            
         
               —
            
            
               да се осъди Общността, представлявана в настоящия случай от Комисията, да поправи вредите, претърпени от жалбоподателите вследствие на обжалваното решение и да се определи размерът на обезщетението за вредите, претърпени от жалбоподателите, понастоящем оценени на приблизително 52,5 милиона EUR, или друга сума, която съответства на претърпените вреди или вредите, които жалбоподателите ще претърпят, така както бъдат доказани впоследствие от тях в хода на настоящото производство, по-специално, за да се вземат надлежно предвид бъдещите вреди,
            
         
               —
            
            
               при условията на евентуалност, да се постанови страните да представят пред Първоинстанционния съд, в разумен срок от датата на постановяване на решението, данни относно размера на обезщетението, определено по споразумение между страните или, при липса на споразумение, да постанови страните да представят пред Първоинстанционния съд в същия срок становищата си с подробни данни,
            
         
               —
            
            
               да се постанови заплащането на лихва върху дължимата сума в размер на определения към съответния момент от Европейската централна банка лихвен процент за основни операции по рефинансиране плюс два процентни пункта или друг подходящ лихвен процент, определен от Първоинстанционния съд, от датата на постановяване на решението на Първоинстанционния съд до действителното й плащане,
            
         
               —
            
            
               да се осъди ответникът да заплати разноските и разходите за настоящото съдебно производство.
            
         Правни основания и основни доводи
   Директива 91/414/ЕИО на Съвета относно пускането на пазара на продукти за растителна защита (1) предвижда, че държавите-членки издават разрешение за продукти за растителна защита, само ако активните им вещества са включени в приложение I и всички условия, посочени в него, са изпълнени. Жалбоподателите искат отмяна на Решение 2007/628/ЕО на Комисията от 19 септември 2007 година за невключване на метомил в приложение I към Директива 91/414/ЕИО на Съвета и за оттегляне на разрешенията за продукти за растителна защита, съдържащи това вещество (2). Освен това жалбоподателите искат обезщетение за претендираните вреди, причинени от обжалваното решение.
   В подкрепа на жалбата за отмяна жалбоподателите твърдят, че обжалваното решение е прието въз основа на непълна и очевидно неправилна оценка за риска на метомила, тъй като Комисията не взела предвид информацията, която е била на нейно разположение от септември 2005 г.
   Жалбоподателите твърдят, че Комисията е злоупотребила с властта си и е нарушила разпоредбите на Директива 91/414/ЕИО и принципите на пропорционалност, добро управление, правна сигурност, оправдани правни очаквания и забрана за дискриминация, както и правото на жалбоподателите да бъдат изслушани и задължението за мотивиране.
   
      (1)  Директива 91/414/ЕИО на Съвета от 15 юли 1991 година относно пускането на пазара на продукти за растителна защита (OВ L 230, 1991 г., стр. 1; Специално издание на български език, 2007 г., глава 3, том 10, стр. 30).
   
      (2)  OВ L 255, 2007 г., стр. 40.